WE SZTWORTE ŁURODZINY ŚLONSKIGO DOMU !
Już sztyry roki nom przeminyły,
Jak siy Ślonzoki budowy chyciyły.
Tak siy to zbudowali Ślonski Dom – Ślonsko Chałupa,
Kaj siy zebrało Ślonzokow kupa.
Tu siy szkryflajom, tu pogadujom,
Ło tym jak swoj Ślonsk, wszyjscy wjelcy mjyłujom.
Tyż siy po ślonsku tu pośpjywajom,
Boć przeca wszyściutko co ślonski, to we sercach majom.
To co Starziki jim przekozały,
Kcom by i dziecka jejich tyż mjały.
Ta godka pjykno, ta Ślonsko Godka,
To przeca niy ma tu żodno plotka.
Tom godkom my siy posłogujymy,
By jom Poloki łuznały, my tygo kcymy.
Zajś Ślonski Dom, kery mo dzisiok sztworte łurodziny,
Toż wszystko co dobre, Domownikom i Ślonzokom życzymy.
Niych jich przibywo, niych rosnom we siyła,
Dlo nos to wszystkich jest kwila mjyło.
Sto lot we zdrowju wszystkim Domownikom,
Ślonzoki ze Rybnika Niywjadomjo życzom
Hubert Mojżesz
szl_Latn szl_Latn szl_Latn szl_Latn szl_Latn quy_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn ltz_Latn